གཟི་བརྗིད་ལ་གནོད་པ་བྱས་སོང་སྐད།༢༠༡༨་ལོའི་ཟླ་༡་ནང་ལ་འཇུ་བཟུང་བྱས་ཏེ་ལོ་གཉིས་ཟིན་ཙམ་གྱི་དུས་སུ།ཡུལ་ཤུལ་བོད་རིགས་རང་སྐྱོང་ཁུལ་འབྲིང་རིམ་མི་དམངས་ཁྲིམས་ཁང་གིས་ད་གཟོད་ཁྲིམས་བཤེར་ཐོག་མ་བྱས་ཏེ་ཟླ་༥་པའི་ཚེས་༢༢་ཉིན་བཀྲ་ཤིས་དབང་ཕྱུག་ལ་རྒྱལ་ཁབ་ཁ་བྲལ་སྐུལ་སློང་བྱས་པའི་ཉེས་མིང་འོག་ལོ་ལྔའི་བཙོན་འཇུག་གི་ཁྲིམས་ཐག་བཅད།བཀྲ་ཤིས་དབང་ཕྱུག་གིས་བཅད་ཁྲ་དེ་ལ་ངོས་ལེན་མ་བྱས་པར་མཚོ་སྔོན་ཞིང་ཆེན་མཐོ་རིམ་མི་དམངས་ཁྲིམས་ཁང་ལ་གོང་གཏུག་གི་ཞུ་སྦྱོར་བྱས་ཀྱང་།༢༠༡༨་ལོའི་ཟླ་༧་པའི་ཚེས་༣༠་ཉིན་མཚོ་སྔོན་ཞིང་ཆེན་མཐོ་རིམ་མི་དམངས་ཁྲིམས་ཁང་གིས་བཀྲ་ཤིས་དབང་ཕྱུག་གི་གོང་གཏུག་བཟློག་སྟེ་བཅད་རྒྱ་མཐའ་མ་བསྒྲགས།